E. Bauer, poslankyňa: (2003-05-21):
Prezident Asociácie zamestnávateľských zväzov a združení Slovenskej republiky Michal Ľach listom z 4. apríla požiadal predsedu Národnej rady Slovenskej republiky o prerokovanie návrhu na voľbu Ludvíka Posoldu, zástupcu zamestnávateľov do Predstavenstva Národného úradu práce z dôvodu vzdania sa Vojtech Krála, zástupcu zamestnávateľov, z funkcie člena Predstavenstva Národného úradu práce, do ktorej bol navrhnutý reprezentatívnou organizáciou zamestnávateľov, Asociáciou zamestnávateľských zväzov a združení. Predseda Národnej rady Slovenskej republiky pridelil návrh Asociácie zamestnávateľských zväzov na prerokovanie a predloženie Národnej rade Slovenskej republiky, Výboru Národnej rady pre sociálne veci a bývanie. Návrh na voľbu Ludvíka Posoldu do Predstavenstva Národného úradu práce z dôvodu vzdania sa Vojtech Krála z funkcie člena Predstavenstva Národného úradu práce predložila Národnej rade Slovenskej republiky, ako som už spomínala, reprezentatívna organizácia zamestnávateľov, Asociácia zamestnávateľských zväzov a združení spolu s písomným oznámením Vojtech Krála o vzdaní sa funkcie člena Predstavenstva Národného úradu práce a osobným prehlásením a charakteristickou Ludvíka Posoldu. Všetky uvedené listy sú v prílohe tlače 225. Výbor Národnej rady Slovenskej republiky pre sociálne veci a bývanie, do ktorého pôsobnosti patrí Národný úrad práce, prerokoval predložený návrh 7. mája a konštatoval, že je v súlade so zákonom 397/1996 Z. z. o zamestnanosti a vzal na vedomie písomne vzdanie sa Vojtecha Krála z funkcie člena Predstavenstva Národného úradu práce a súhlasil s predloženým návrhom Asociácie zamestnávateľských zväzov a združení na voľbu Ludvíka Posoldu za člena Predstavenstva NÚP. Výbor po prerokovaní návrhu na voľbu zástupcu zamestnávateľov do Predstavenstva Národného úradu práce uznesením č. 82 zo 7. mája odporúča Národnej rade: a) vziať na vedomie podľa § 7 ods. 7 písm. c) zákona Národnej rady Slovenskej republiky 387/1996 Z. z. o zamestnanosti písomné vzdanie sa funkcie člena Predstavenstva NÚP navrhnutého reprezentatívnou organizáciou zamestnávateľov, Asociáciou zamestnávateľských zväzov a združení, Vojtech Krála, b) zvoliť podľa § 8 ods. 2 zákona č. 387/1996 Z. z. o zamestnanosti za člena Predstavenstva NÚP zástupcu zamestnávateľov navrhnutého tou istou reprezentatívnou organizáciou, Asociáciou zamestnávateľských zväzov a združení, Ludvíka Posoldu. Výbor Národnej rady Slovenskej republiky pre sociálne veci a bývanie odporúča Národnej rade, aby voľba člena Predstavenstva Národného úradu práce sa konala verejným hlasovaním. Správa výboru Národnej rady Slovenskej republiky pre sociálne veci a bývanie o výsledku prerokovania návrhu na voľbu zástupcu zamestnávateľov do Predstavenstva NÚP bola schválená uznesením č. 82 zo 7. mája 2003.  Toľko správa. Pani predsedajúca, prosím, otvorte rozpravu. Z. Martináková, podpredsedníčka NR SR: Ďakujem, pani poslankyňa. Prosím, aby ste plnili aj úlohu spravodajkyne pri tomto bode programu. Otváram rozpravu, písomne sa do rozpravy neprihlásil žiaden poslanec, otváram možnosť hlásiť sa ústne... Vyhlasujem rozpravu k tomuto bodu programu za skončenú... Pristúpime k hlasovaniu výboru. Výbor Národnej rady odporučil, aby sa hlasovalo verejne, najskôr budeme hlasovať o tomto návrhu výboru pre sociálne veci a bývanie.